**Olli Vanttaja** (s. 9. kesäkuuta 1999 Oulu) on suomalainen jääkiekkopuolustaja, joka pelaa monikansallisen ICE Hockey Leaguen itävaltalaisjoukkue Pioneers Vorarlbergissa. Hän on pelityyliltään peruspuolustaja. Vanttaja osaa pelata tarvittaessa myös hyökkääjänä.

Ura
---

Vanttaja on Oulun Kärppien kasvatti. Hän voitti kauden 2014–2015 päätteeksi C-nuorten SM-hopeaa. Vanttaja pelasi osan kaudestaan myös Kiimingin Kiekko-Poikien C-nuorissa. Hän siirtyi seuran B2-nuoriin kaudeksi 2015–2016, jolloin Vanttaja nousi joukkueensa varakapteeniksi. Hän voitti tehoilla 17+26=43 koko sarjan puolustajien maalipörssin ja sijoittui puolustajien pistepörssissä kolmanneksi. Kaudeksi 2016–2017 Vanttaja siirtyi Kiekko-Laserin B-nuoriin.

Kaudeksi 2017–2018 Vanttaja palasi Kärppiin ja siirtyi seuran A-nuoriin, jossa hän voitti kauden päätteeksi A-nuorten SM-hopeaa. Vanttaja pelasi kauden aikana myös kaksi ottelua lainalla Kokkolan Hermeksen A-nuorten Mestisjoukkueessa. Kaudella 2018–2019 hän oli Kärppien tehokkain puolustaja tehoilla 3+27=30. Vanttaja voitti kauden päätteeksi A-nuorten Suomenmestaruuden. Kaudella 2019–2020 Vanttaja edusti Kärppiä Junior Club World Cupissa. Pronssiottelussa itävaltalaista EC Salzburgia vastaan hän teki tehot 2+2=4. Vanttajan ensimmäinen osuma jäi Kärppien 7–4-voittoon päättyneen ottelun voittomaaliksi ja se ratkaisi joukkueelle pronssia. Hän oli Kärppien toiseksi paras syöttäjä, kolmanneksi paras pistemies ja tehokkain puolustaja tehoilla 4+33=37. Vanttaja valittiin A-nuorten SM-liigan toiseen tähdistökentälliseen.

Vanttaja debytoi kauden 2019–2020 aikana myös Kärppien SM-liigajoukkueessa, jossa hän pelasi kolme runkosarjaottelua ilman tehopisteitä. Vanttaja teki liigadebyyttinsä 11. joulukuuta 2019 Hämeenlinnan Pallokerhoa vastaan. Hänelle avautui paikka Kärppien kokoonpanosta, kun Jakub Krejčík ja Mikko Niemelä osallistuivat Channel One Cupiin. Vanttaja merkittiin joukkueen kolmospuolustajapariin Topi Niemelän viereen. Hän sai ottelussa jääaikaa 10.25 minuuttia. Vanttaja pelasi samassa kuussa myös yhden ottelun lainalla Mestis-joukkue Kajaanin Hokissa paikattuaan joukkueen loukkaantumisia.

Maaliskuussa 2020 Vanttaja teki 1+1-vuotisen SM-liigasopimuksen Vaasan Sportin kanssa. Hän pelasi varsinaisella tulokaskaudellaan 2020–2021 33 runkosarjaottelua tehden kolme syöttöpistettä ja kaksi playoff-ottelua ilman tehopisteitä. Maaliskuussa 2021 seura käytti Vanttajan sopimuksessa olleen option ja teki kaksivuotisen jatkosopimuksen hänen kanssaan. Vanttaja teki liigauransa ensimmäisen ja kauden 2021–2022 ainoaksi jääneen maalinsa runkosarjan viidennellä kierroksella 22. syyskuuta 2021 Rauman Lukkoa vastaan. Samuli Kivimäki valitsi hänet ottelun Alumnien tähtien kolmostähdeksi.

Alkukaudella 2022–2023 Vanttaja pelasi Sportissa vain kaksi ottelua, kun hän oli pitkään loukkaantuneena. Kuntouduttuaan tammikuussa 2023 seura lainasi Vanttajan kahden viikon mittaisella sopimuksella Mestis-joukkue TUTO Hockeyn vahvuuteen. Hän pelasi siellä neljä ottelua. Helmikuussa 2023 Sport vuokrasi Vanttajan alustavasti 15. helmikuuta asti ulottuvalla lainasopimuksella Turun Palloseuraan, jossa hän pelasi kaksi ottelua, kunnes Vanttaja palasi Sportiin Emil Johanssonin ja Valtteri Viljasen siirryttyä muualle.

Kaudeksi 2023–2024 Vanttaja siirtyi vuoden mittaisella sopimuksella monikansallisen ICE Hockey Leaguen itävaltalaisjoukkue Pioneers Vorarlbergiin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2017–2018 | Kärpät | A-SM | 44 | 0 | 8 | 8 | 30 | 12 | 2 | 2 | 4 | 10 |
| 2018–2019 | Kärpät | A-SM | 52 | 3 | 27 | 30 | 30 | 11 | 2 | 5 | 7 | 4 |
| 2019–2020 | Kärpät | A-SM | 45 | 4 | 33 | 37 | 40 | 1 | 0 | 0 | 0 | 0 | Kakkostähdistö |
|  | Kärpät | SM-liiga | 3 | 0 | 0 | 0 | 0 | – | – | – | – | – |
|  | Hokki | Mestis | 1 | 0 | 0 | 0 | 0 | – | – | – | – | – |
| 2020–2021 | Sport | U20-SM | 1 | 0 | 0 | 0 | 2 | – | – | – | – | – |
|  | Sport | SM-liiga | 33 | 0 | 3 | 3 | 14 | 2 | 0 | 0 | 0 | 0 |
| 2021–2022 | Sport | SM-liiga | 45 | 1 | 2 | 3 | 16 | – | – | – | – | – |
| 2022–2023 | Sport | SM-liiga | 12 | 1 | 2 | 3 | 8 | – | – | – | – | – |
|  | TUTO Hockey | Mestis | 4 | 0 | 0 | 0 | 6 | – | – | – | – | – |
|  | TPS | SM-liiga | 2 | 0 | 0 | 0 | 0 | – | – | – | – | – |
| 4 kautta | yhteensä | SM-liiga | 95 | 2 | 7 | 9 | 38 | 2 | 0 | 0 | 0 | 0 |
| 2 kautta | yhteensä | Mestis | 5 | 0 | 0 | 0 | 6 | – | – | – | – | – |

Lähteet
-------

* Olli Vanttaja The Internet Hockey Databasessa (englanniksi)
* Olli Vanttaja Eurohockey-sivustolla (englanniksi)
* Olli Vanttaja *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Olli Vanttaja *Elite Prospects*. Everysport Media Group AB.  (englanniksi)
2. ↑  Tarkkanen, Joni: Sportin pelaaja-arviot 2021−2022: Johansson ja Heshka kannattelivat puolustusosastoa, mutta hyökkääjien osalta tehot jäivät piippuun *Jatkoaika.com*.  2.4.2022. Jatkoaika r.y. Viitattu 16.4.2022.
3. 1 2  Julkaisuvuorossa Vanttaja & Tommila *vaasansport.fi*.  29.3.2021. Hockey-Team Vaasan Sport Oy. Viitattu 29.3.2021.
4. ↑  Elite Prospects - U17 SM-sarja Stats 2015-2016 *eliteprospects.com*. Everysport Media Group AB. Viitattu 12.12.2019. (englanniksi)
5. ↑  Elite Prospects - Kärpät U20 *eliteprospects.com*. Everysport Media Group AB. Viitattu 12.12.2019. (englanniksi)
6. ↑  Scoring summary *engmhl.khl.ru*.  31.8.2019. MHL, ltd. Viitattu 12.12.2019. (englanniksi)
7. ↑  Elite Prospects - Kärpät U20 *eliteprospects.com*. Everysport Media Group AB. Viitattu 5.3.2020. (englanniksi)
8. ↑  Silventoinen, Juha: Nuorten SM-liigan parhaat valittu – Tieksola ja Tuomisto palkintorohmuina *Jatkoaika.com*.  5.3.2020. Jatkoaika r.y. Viitattu 5.3.2020.
9. ↑  Uudella kokoonpanolla kohti HPK-peliä *karpat.fi*.  11.12.2019. Oulun Kärpät Oy. Viitattu 7.12.2019.
10. ↑  Kärpät - HPK, 11.12.2019 *liiga.fi*.  11.12.2019. Jääkiekon SM-liiga Oy. Viitattu 12.12.2019.
11. ↑  Kärpät - HPK, 11.12.2019 *liiga.fi*.  11.12.2019. Jääkiekon SM-liiga Oy. Viitattu 12.12.2019.
12. ↑  Kärppä-puolustaja Olli Vanttaja yhden pelin lainalle Hokkiin *hokki.fi*.  17.12.2019. Hokki Kainuu Oy. Viitattu 18.3.2020.
13. ↑  Mänty-Sorvari, Laurell: Vaasan Sportilta sopimusuutisia − kohun keskellä viime kauden viettänyt Jonne Virtanen palaa Liigaan *Jatkoaika.com*.  24.3.2020. Jatkoaika r.y. Viitattu 24.3.2020.
14. ↑  Sport - Lukko, 22.9.2021 *liiga.fi*.  22.9.2021. Jääkiekon SM-liiga Oy. Viitattu 22.9.2021.
15. ↑  Olli Vanttaja lainasopimuksella TuToon *vaasansport.fi*.  11.1.2023. Hockey-Team Vaasan Sport Oy. Viitattu 15.2.2023.
16. ↑  Tallskog, Mika: Taneli Ronkainen ja Olli Vanttaja saapuvat tuomaan leveyttä TPS-puolustukseen *Jatkoaika.com*.  6.2.2023. Jatkoaika r.y. Viitattu 6.2.2023.
17. ↑  KaderInfo: Defensive Verstärkung aus der 1. finnischen Liga *pioneers.hockey*.  21.8.2023. Pioneers Vorarlberg Betriebs GmbH. Viitattu 21.8.2023. (saksaksi)